open-index/open-wikipedia-markdown huggingface dataset:
IndyCar Series

**IndyCar Series** je najvyššia trieda severoamerických formulových pretekov. V priebehu sezóny sa konajú preteky na ováloch, ako aj na permanentných pretekárskych tratiach a mestských okruhoch. Vrcholom sezóny sú preteky Indianapolis 500, ktoré patria spolu s Veľkou cenou Monaka a 24 hodín Le Mans k najprestížnejším v celom motoršporte.

Pretekársky seriál v jeho súčasnej podobe vznikol v roku 2008, keď sa Indy Racing League, ktorá bola založená v roku 1996, spojila so seriálom Champ Car.

V sérii IndyCar sa používajú monoposty s jednotnými podvozkovými Dallara, pričom motory dodávajú spoločnosti Chevrolet a Honda. Tímy si môžu vybrať motorového partnera, s ktorým chcú spolupracovať, a sú zodpovedné za nastavenie vozidiel. Medzi najznámejšie tímy patria Andretti Autosport, Team Penske, Chip Ganassi Racing a Arrow McLaren SP.

Najúspešnejším jazdcom so 6 majstrovskými titulmi je Novozélanďan Scott Dixon. Aktuálnym držiteľom titulu je Álex Palou.

## Galéria

1997Indy500PaceLaps.jpg|Zavádzacie kolá na Indy 500 v roku 1997
Panoz G-Force GF09B Buddy Rice 2004.jpg|Víťazné auto pretekov Indy 500 2004
Dan Wheldon.jpg|Monopost Dana Wheldona v Indianapolise, 2008
Defense.gov photo essay 120527-A-MG757-086.jpg|J.R. Hildebrand počas tréningu na Indianapolis 500 v roku 2012
Chilton Portland 2018.jpg|Max Chilton na Portland Grand Prix, 2018
Takuma sato (47966322018).jpg|Takuma Sato na Indy 500 v roku 2019
Close racing (46546588265).jpg|Preteky na okruhu Circuit of The Americas, 2019
2023Indy500oward (cropped).jpg|Pato O’Ward na Indy 500, 2023


## Pretekárske okruhy
Nasledujúce pretekárske trate hostili preteky IndyCar v roku 2023:

**Legenda:**
**O** – ovál; **P** – permanentná pretekárska trať; **M** – mestský okruh

## Šampióni IndyCar Series

**Poznámky:**
*  – V roku 1996 mali Scott Sharp a Buzz Calkins v konečnom poradí zhodný počet bodov a boli vyhlásení za spolu-majstrov.
*  – V roku 2006 mali Sam Hornish jr. a Dan Wheldon v konečnom poradí zhodný počet bodov. Hornish získal titul vďaka tomu, že počas sezóny vyhral viac pretekov ako Wheldon.
*  – Sezóna 2011 sa mala pôvodne skončiť v Las Vegas, ale smrť Dana Wheldona pri nehode počas pretekov prinútila IndyCar ich zrušiť. Body boli vrátené na stav z predposledných pretekov v Kentucky, pričom Franchitti získal titul šampióna.
*  – V roku 2015 mali Scott Dixon a Juan Pablo Montoya v konečnom poradí zhodný počet bodov. Dixon získal titul vďaka tomu, že počas sezóny vyhral viac pretekov ako Montoya.

## Iné projekty

## Externé odkazy
*IndyCar Series oficiálna webstránka

Kategória:IndyCar Series
Kategória:Automobilový šport
Kategória:Motoršport v USA
Grečov

**Grečov** () je vrch v Slovenskom krase, krajinnom celku Slovenského rudohoria. Leží pri obci Hačava, približne  západne od Moldavy nad Bodvou. 

## Poloha
Nachádza sa vo východnej časti pohoria, v geomorfologickom podcelku Zádielska planina. Leží v Košickom kraji, v okrese Košice-okolie a na katastrálnom území obce Hačava. Najbližším sídlom je východne situovaná Hačava, juhozápadne leží Bôrka, Lúčka a Kováčová, severne Štós, severovýchodne Medzev a južne Háj, Zádiel a Dvorníky-Včeláre. Vrch je súčasťou Národného parku Slovenský kras.

## Opis
Grečov leží na severnom okraji planiny, nad hornou (severnou) časťou Zádielskej doliny. Severne sa nachádza Tupý vrch (), Lastovičí vrch (), Zbojnícka skala () a Kloptaň (), východne Jelení vrch (), Bujačí vrch () a Ďurkova skala (), južne Ploština (), Hlinná (), Havrania skala () a Vysoký vrch () a západne Vŕšok (), Dvorník (), Matesova skala (), Chvost () a Osadník (). Oblasť patrí do povodia Bodvy, kde vodu zo severných svahov odvádzajú krátke prítoky, z juhozápadných častí voda odteká Blatným (Chotárnym) potokom. Na vrchol nevedie značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.

## Prístup
Na vrchol nevedie značená turistická trasa, no severne vedie po hrebeni  žlto značená trasa z Hačavy cez Hačavské sedlo na rázc. Bodovka a južne  modro značená trasa zo Zádielskej doliny do Hačavského sedla. 

## Referencie

## Pozri aj
* Slovenský kras
* Zádielska planina
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Hačava
Jozef Antošík

**Jozef Antošík** môže byť:

* slovenský spisovateľ (1912 – 2005), pozri Jozef Antošík (spisovateľ)
* slovenský podnikateľ (* 1957), pozri Jozef Antošík (podnikateľ)

Antošík, Jozef
Martin Sklenár

PhDr. **Martin Sklenár** (* 15. júl 1980) je slovenský odborník v oblasti bezpečnostnej politiky a medzinárodných vzťahov, od mája do októbra 2023 minister obrany SR v úradníckej vláde Ľudovíta Ódora.

## Životopis
V roku 2003 absolvoval magisterské štúdium odboru medzinárodné vzťahy a diplomacia na Fakulte politických vied a medzinárodných vzťahov Univerzity Mateja Bela v Banskej Bystrici (FPVMV UMB) a v roku 2004 tu získal aj titul PhDr.

Od roku 2003 pôsobil ako úradník na Ministerstve obrany SR. V rokoch 20062009 bol obranným poradcom Stálej delegácie SR pri NATO a EÚ a v roku 2010 politickým expertom misie OSN v Kosove. V rokoch 20112013 a 20172020 pôsobil ako riaditeľ odboru bezpečnostnej politiky na Ministerstve zahraničných vecí SR. V rokoch 20142017 viedol politickú sekciu na Veľvyslanectve SR vo Washingtone. V roku 2020 sa stal generálnym riaditeľom sekcie obrannej politiky Ministerstva obrany SR.

15. mája 2023 bol vymenovaný za ministra obrany v úradníckej vláde Ľudovíta Ódora. Jeho predchodca a zároveň spolužiak z FPVMV UMB Jaroslav Naď ho v čase formovania úradníckej vlády uviedol ako človeka z jeho najužšieho tímu: *„Je to človek, ktorého som ja priniesol na ministerstvo obrany. Považujem ho za veľmi dobrého odborníka.“*

## Referencie

## Externé odkazy
* Martin Sklenár na webe Ministerstva obrany SR (archív, 2023)
* Spravodajstvo týkajúce sa Martina Sklenára na portáli agentúry SITA

Kategória:Slovenskí politici
Kategória:Slovenskí diplomati
Kategória:Ministri obrany Slovenskej republiky
Kategória:Absolventi Fakulty politických vied a medzinárodných vzťahov Univerzity Mateja Bela v Banskej Bystrici
Peter Gecík

Mgr. art. **Peter Gecík** (* 20. jún 1979, Trebišov) je slovenský divadelný a filmový herec, moderátor a stand-up komik.

## Životopis
Už ako žiak základnej školy a Gymnázia prednášal prózu a účinkoval v školskom divadelnom krúžku v Nitre. Ako študent strednej školy začal hrať v ochotníckom divadelnom súbore YMCA pod vedením herečky DAB v Nitre Hildy Augustovičovej. Po ukončení Gymnázia v roku 1997 nastúpil na VŠMU v Bratislave na odbor činoherectvo. Medzi jeho pedagógov patrili Božidara Turzonovová, František Kovár, Peter Šimún či Vladimír Strnisko. Už počas štúdia účinkoval ako hosť v SND v Bratislave na Malej scéne a DPOH. V roku 2002 úspešne ukončil štúdium a ešte v ten istý rok nastúpil ako herec do Divadla Andreja Bagara v Nitre.

V roku 2003, popri práci v nitrianskom divadle začal pracovať aj ako moderátor v N-Rádiu v Nitre. V roku 2004 sa stal moderátorom v TV Markíza v relácii Dekabox Live. V roku 2005 odišiel z angažmán v DAB a do roku 2006 v TV Markíza moderoval reláciu *[[Maxihra]]*. V tom istom čase pomáhal ako moderátor rozbiehať Rádio Max v Nových Zámkoch a neskôr v Nitre. Od roku 2007 robí moderátora a redaktora Ranného magazínu v STV. V roku 2008 nastúpil ako moderátor v Rádiu Viva a v roku 2009 sa stal moderátorom novovzniknutého rádia Europa 2. Tam pôsobil do roku 2010, kedy sa stl moderátorom podujatí, dabingovým hercom a hercom v audiorozprávkach pod režisérskou taktovkou Oľgy Janíkovej vo vydavateľstve A.L.I.. V roku 2018 založil Divadlo Sofia v Snine a Rádio Paráda. V roku 2019 začal písať detské divadelné rozprávky a vlastné One Man Show, s ktorými účinkuje po celom Slovensku a Česku.

## Herecké úlohy

### Divadlo

### Televízia
* *Kvet šťastia*
* *Vdova*
* *Pravdivé príbehy s Katkou Brychtovou*
* *Aféry*
* *Odsúdené*
* *V mene zákona*
* *[[Ordinácia v ružovej záhrade]]*

## Divadelná réžia
* *Zastupitelia*
* *Vianočná lúpež*
* *Ako ich nezabiť*

## Moderátor TV relácií
* *Dekabox* (TV Markíza)
* *Maxihra* (TV Markíza)
* *Nevesta na úteku* (STV)
* *Ranný magazín* (STV)

## Autorské diela

### Elektronické knihy
* Poklady najvyššej police

### Divadelné hry
* *Vianočná lúpež*
* *Pod nosom*

### One man show
* *Ako ich nezabiť*

### Audiorozprávky
* *Parádne rozprávky*

## Referencie

## Externé odkazy
* 
* Peter Gecík v Divadle Andreja Bagara v Nitre
* Peter Gecík v TV archíve
* Peter Gecík v Parádnych rozprávkach 
* Peter Gecík v Divadle Sofia

Kategória:Osobnosti z Trebišova
Kategória:Slovenskí moderátori
Kategória:Slovenskí divadelní herci
Kategória:Slovenskí filmoví herci
Kategória:Slovenskí komici
Man of Mine

„**Man of Mine**“ je tretí singel írskej New Wave skupiny Auto Da Fé, ktorý 2. júna 1983 vydalo vydavateľstvo Rewind Records.

Dňa 10. októbra 2020 obe verzie skladby „Man of Mine“ vyšli digitálne na Bandcampe v rámci dvojalbumu *When the Curtain goes Bang! An Anthology*.

## Obsadenie
* Gay Woods – spev
* Trevor Knight – syntetizátor, klavír, elektrický klavír
* Robbie Brennan – bicie, tympány, činely
* Mark Megaray – basgitara 
* Midge Ure – gitara, koproducent
* Philip Lynott – sprievodné vokály, producent 
* Colin Dolan – prídavné klávesy

## Hudobné video
Videoklip k skladbe „Man of Mine“ sa nakrúcal v prvej polovici roka 1983 na zámku Malahide Castle v meste Malahide. Lynott v ňom stvárňuje prísneho manžela a postava Woodsovej spieva svojmu milencovi, ktorého jej manžel s ďalšími tromi mužmi násilim dolapil a vyhnal.

## Verzia albumu ''Tatitum''

V decembri 1984 bola skladba opätovne nahraná bez Philipa Lynotta v Amazon Studios v Liverpoole a v Soughall Studios, aby sa stala súčasťou jediného štúdiového albumu skupiny, *Tatitum*, ktorý produkoval Gil Norton s Ronniem Stonom.

### Obsadenie
* Gay Woods – spev
* Trevor Knight – klávesy, programovanie, vocoder 
* Howard Wilson – bicie 
* Andy (Wal) Coughlan – basgitara
* Ronnie Stone – gitary, sample, programovanie, koproducent
* Gil Norton – producent

## Referencie

## Zdroje
* 
* 
*

Kategória:Single z 1983
Auto Da Fé (hudobná skupina)

**Auto Da Fé** bola írska New Wave hudobná skupina založená v Holandsku v roku 1980 (ale pôsobiaca najmä v Írsku) bývalou speváčkou skupiny Steeleye Span Gay Woods a Trevorom Knightom. Zvuk kapely zahŕňal klávesy a elektroniku. 

V rokoch 1982 až 1985 skupina vydala sériu singlov, vrátane „November November“, „Bad Experience“ a „Man of Mine“ (posledný s gitarou Midga Ureho), a jeden štúdiový album, *Tatitum* (založený na „Jacques Tati and the art of humming“). Vydali tiež kompiláciu singlových skladieb a v roku 1983 nahrali CD so živými vystúpeniami BBC pre ich program *In Concert*, *Songs For Echo*, vydanú v roku 2001, druhé vystúpenie s Philom Lynottom na basgitare a sprievodných vokáloch. Lynott tiež produkoval niektoré rané nahrávky skupiny Auto Da Fé.

Skupina sa rozpadla v roku 1986. Woods sa neskôr pripojila k skupine Steeleye Span. Knight pokračoval v práci divadelného zvukového dizajnéra.

## Diskografia
### Albumy
**5 Singles and 1 Smoked Cod* (1984) Stoic (kompilácia singlov)
**Tatitum* (1985) Spartan
**Songs for Echo* (2001) Hux (koncertné záznamy z roku 1983)
**When the Curtain goes Bang! An Anthology* (2020)

### Single a EP
*„November November“ (1982) ADF/(1983) Rewind
*„Bad Experience“ (1982) ADF/Rewind
*„Man of Mine“ (1983) Rewind
*„Something's Gotten Hold of My Heart“ (1984) Red Hot/Rewind (24. miesto v Írsku)
*„Credo Credo“ (1984) Red Hot
*„All Is Yellow Hot Hot Hot“ (1985) Spartan (27. miesto v Írsku)
*„Magic Moments“ (1985) Spartan
**Gazette EP* (1988) GMN

## Referencie

## Zdroj

Kategória:Holandské hudobné skupiny
Kategória:Írske hudobné skupiny
Kategória:New wave hudobné skupiny
Bujačí vrch

**Bujačí vrch** môže byť:

* vrch v Belianskych Tatrách, pozri Bujačí vrch (Belianske Tatry)
* vrch v Slovenskom krase, pozri Bujačí vrch (vrch v Slovenskom krase)

Kategória:Rozlišovacie stránky – Miestopisný názov
Július Alapy

PhDr. **Július Alapy** (; * 20. október 1872, Komárno† 20. január 1936, Komárno) bol uhorský archivár, historik a verejný činiteľ v období medzivojnového Česko-Slovenska.

## Životopis
Strednú školu absolvoval v Komárne a v Ostrihome. Vysokoškolské štúdium absolvoval v Budapešti, kde získal doktorát z humanitných vied. Od roku 1898 žil opäť v Komárne a 21 rokov vykonával vedeckú prácu ako tajomník muzeálneho spolku a hlavný archivár župy. Publikoval množstvo historických a archeologických prác, čiastočne samostatne a čiastočne vo vedeckých časopisoch. Počas I. svetovej vojny organizoval benefičné akcie vo vtedajšom komárňanskom okrese.

Po vzniku Česko-Slovenska zasvätil svoj život literatúre a veľký úspech dosiahol početnými archeologickými a historickými prácami. Odvtedy pôsobil aj vo veci maďarskej menšiny ako publicista a stal sa jedným z významných predstaviteľov maďarskej komunity. Bol členom Krajinskej kresťansko-socialistickej strany. Spolu s Viktorom Palkovicsom, poslancom Národného zhromaždenia, vytvoril Katolícky veľký výbor, ktorý ho zvolil za svojho generálneho tajomníka. V krajinských voľbách v roku 1928 bol zvolený za člena Krajinského zastupiteľstva. Mandát obhájil aj po voľbách v roku 1935. Zomrel po ťažkej chorobe 20. januára 1936. V Krajinskom zastupiteľstve Júliusa Alapyho nahradil Dionýz Gürtler.

Ako riaditeľ župného archívu a múzea vyťažil z ich zbierok mnoho cenného materiálu pre veľký počet vlastivedných podujatí týkajúcich sa histórie Komárna, jeho okolia i celého Žitného ostrova. Z týchto štúdii tiež vznikla kniha *Rybárstvo Žitného ostrova*. Tiež začal vydávať vedeckú revue „*Nemzeti Kultúra*“, v ktorej zhromaždil mnoho vlastivedných pracovníkov, ktorých niektoré príspevky mali vzťah aj k slovenským dejinám.

## Referencie

## Iné projekty

Kategória:Osobnosti z Komárna
Kategória:Uhorskí politici
Kategória:Uhorskí historici
Kategória:Riaditelia múzeí
Kategória:Archivári
Kategória:Slovenské osobnosti maďarského pôvodu
Kategória:Členovia Krajinského zastupiteľstva Slovenskej krajiny
Kategória:Politici Krajinskej kresťansko-socialistickej strany
Maude Apatowová

**Maude Apatowová** (; * 15. december 1997, Los Angeles, Kalifornia, USA) je americká herečka známa z televízneho seriálu *Eufória*.

## Detstvo
Maude Apatowová je dcérou herečky Leslie Mannovej a režiséra, producenta a scenáristu Judda Apatowa. Rodina jej otca je židovského pôvodu, zatiaľ čo jej prababička z matkinej strany bola fínskeho pôvodu. Má mladšiu sestru Iris Apatowovú, ktorá je tiež herečkou. 
[vľavo|náhľad|Apatowová so svojou matkou ([Leslie Mannová), otcom (Judd Apatow) a sestrou (Iris Apatowová).]]
Navštevovala Crossroads School, súkromnú školu v Santa Monice v Kalifornii. Na strednej škole sa Apatowová objavila v muzikáloch ako *Cabaret* a *Into the Woods*. Študovala divadlo na Northwestern University v Evanstone v Illinois, ale po druhom ročníku prerušila štúdium.

## Kariéra
Apatowová začala ako detská herečka, a začala hrať vo veku sedem rokov. Svoju prvú filmovú rolu mala v komediálnom filme svojho otca Judda Apatowa z roku 2005, *40 rokov panic*, aj keď jej scény boli nakoniec z filmu vystrihnuté. Potom sa objavila vo filme *Nabúchaná* z roku 2007, ktorý tiež napísal, produkoval a režíroval jej otec. Vo filme si spoločne zahrala aj s jej sestrou Iris. Vo filme bola ich filmovou matkou ich skutočná matka - Leslie Mannová. Apatowová si svoju rolu z filmu *Nabúchaná* zopakovala v pokračovaní spin-offu *Štyridsiatka na krku* z roku 2012.

V roku 2016 si zahrala po boku Molly Shannonovej a Jesseho Plemonsa vo filme *My ostatní*.

Režisér Sam Levinson obsadil Apatowovú do televízneho seriálu *Eufória*, ktorý mal premiéru v roku 2019. Jej televíznu rolu, Lexi Howard, napísal režisér Levinson špeciálne pre Apatowovú. V roku 2020 si zahrala v komediálnom dramatickom filme svojho otca *Kráľ Staten Islandu*, kde stvárnila sestru herca Petea Davidsona.

Apatowová debutovala v newyorskom divadle Off-Broadway v roku 2023 v divadelnej inscenácii *Little Shop of Horrors*. Plánovalo sa, že inscenácia bude od februára do apríla, bola však predĺžená o ďalšie štyri týždne až do konca apríla. Neskôr bolo oznámené, že Apatowová sa pripojí k West End Theatre v muzikáli *Cabaret*.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Detskí herci
Kategória:Osobnosti USA fínskeho pôvodu
Kategória:Osobnosti USA židovského pôvodu
Kategória:Osobnosti z Los Angeles
Hollywood (miniseriál)

***Hollywood*** je americký dramatický miniseriál. Režisérom sú Ryan Murphy a Ian Brennan. Na Netflixe miniseriál vyšiel 1. mája 2020.

Dej je o skupine začínajúcich hercov a filmárov počas zlatého veku Hollywoodu v období, po druhej svetovej vojne, ktorí sa snažia uskutočniť svoje sny. Miniseriál získal zmiešané recenzie od televíznych kritikov, ktorí chválili herecké a produkčné hodnoty, ale kritizovali tón, písanie a umeleckú licenciu. Miniseriál získal 12 nominácií na 72. ročníku cien Primetime Emmy, vrátane hereckých výkonov pre Popea, Taylorovú, McDermotta a Parsonsa, pričom dve boli premenené v ocenenie.

## Postavy a obsadenie
* *Jack Castello* – herec: David Corenswet
* *Camille Washington* – herečka: Laura Harrier
* *Ernie West* – herec: Dylan McDermott
* *Dick Samuels* – herec: Joe Mantello
* *Raymond Ainsley* – herec: Darren Criss
* *Rock Hudson* – herec: Jake Picking
* *Claire Woods* – herečka: Samara Weaving
* *Archie Coleman* – herec: Jeremy Pope
* *Henry Willson* – herec: Jim Parsons
* *Avis Amberg* – herečka: Patti LuPone
* *Ellen Kincaid* – herečka: Holland Taylor

### Ostatné postavy
* *Anna May Wong* – herečka: Michelle Krusiec
* *Jeanne Crandall* – herečka: Mira Sorvino
* *Henrietta* – herečka: Maude Apatow
* *Ace Amberg* – herec: Rob Reiner
* *Miss Stinson* – herečka: Roz Witt
* *Lon Silver* – herec: Brian Chenoweth
* *Josephine* – herečka: Colette McDermott

## Zdroj

Kategória:Televízne seriály USA
Kategória:Televízne seriály Netflix
Kategória:Televízne seriály z roku 2020
Tu ten kámen

***Tu ten kámen*** alebo ***Kterak láskou možno v mžiku vzplanout třeba k nebožtíku*** je nemý český film z roku 1923. Vo filme účinkoval vo svojej prvej úlohe Vlasta Burian, film sa však nedochoval.

## Dej
Hrdinom príbehu je mladý krásny asistent slávneho egyptológa. Miluje jeho dcéru Aenny (Anny Ondráková) a jeho láska je opätovaná: Aennin dotieravý ctiteľ Fridolín dostal košom. Obom egyptológom sa podarí objaviť hrobku faraóna Tu ten kameňa. Chcú dopraviť vzácnu múmiu do rodnej Zelenej Lhoty, kde ich čaká veľkolepé uvítanie zorganizované zanieteným starostom. Dvaja podvodníci sa zmocnia debny s múmiou a nahradia ju debnou so syrčekami. Sami sa potom vydávajú za slávnych objaviteľov a prijímajú hold podvedených meštiakov, ktorí prišli na manifestačné uvítanie s hasiči a družičkami, s hudbou a vojnovými veteránmi, zatiaľ čo skutočný učenec je považovaný za podvodníka. Všetko nakoniec vyrieši mladý asistent, ktorý privezie pravú bedňu s múmiou, očistí nastávajúceho svokra z podozrenia a získa krásnu Aenny. (Podľa dobovej tlače.)

## Zaujímavosti
Ide o jediný nedochovaný (a zároveň prvý) film Vlastu Buriana. Bol to tiež jediný film, kde sa stretol Burian so svojím konkurentom Ferencom Futuristom.

Natáčalo sa v Prahe, v obci Jirny a v ateliéroch AB Vinohrady.

Filmové materiály sú pokladané za stratené.

## Obsadenie
V hlavnej úlohe:
*Vlasta Burian (úloha: nápadník Fridolín)

Ďalej hrajú:

* Ferenc Futurista (egyptológ Rapapides Bulva)
* Anny Ondráková (Aenny)
* Karel Lamač (učenec)
* Jozef Rovenský (starosta v Zelenej Lhote)
* Eman Fiala (podvodník, údajný egyptológ)
* Josef Šváb-Malostranský (syrár)
* Martin Frič (spevák)
* Ján W. Speerger
* Theodor Pištek
* Alois Dvorský
* Karel Noll
* Walter Schorsch
* Robert Guttmann

## Autorský tím
* Námet, scenár a réžia: Karel Anton
* Kamera: Otto Heller

## Referencie

## Externé odkazy
* 
* 
* 

Kategória:Filmy z 1923
Kategória:České filmové komédie
Kategória:Česko-slovenské filmové komédie
Kategória:Nemé filmy
Kategória:Čiernobiele filmy
Kategória:Filmy podľa názvu
Rany lásky

***Rany lásky*** (*Heridas de amor*) je mexická telenovela z produkcie spoločnosti Televisa v roku 2006. Hlavné postavy stvárnili herci Jacqueline Bracamontes a Guy Ecker. Na Slovensku túto telenovelu vysielala verejnoprávna Jednotka prvýkrát od 16. mája 2007 do 15. augusta 2007 a druhýkrát od 9. júna 2009 do 17. septembra 2009.

## Obsadenie

## Referencie

## Externé odkazy
* 
* 

Kategória:Mexické telenovely
Kategória:Telenovely z 2006
Kategória:Televízne seriály z roku 2006
Kategória:Telenovely Televisy
Jicchak Herzog

**Jicchak Herzog** (; 22. september 1960, Tel Aviv) je izraelský právnik a politik, od roku 2021 Prezident štátu Izrael. V minulosti viedol Stranu práce. Jeho otec, Chajim Herzog, bol tiež prezidentom.

## Životopis
Narodil sa do prominentnej rodiny. Jeho starý otec Jicchak Halevi Herzog bol hlavným aškenázskym rabínom Izraela a jeho otec Chajim Herzog v rokoch 1983 až 1993 prezident Izraela. Kým otec pracoval ako veľvyslanec Izraela pri OSN, Jicchak dokončil strednú školu. Navštevoval New York University a Cornell University. Neskôr sa vrátil do Izraela kde absolvoval vojenskú službu v Izraelských obranných silách a na Telavivskej univerzite vyštudoval právo. Vo vojenskej službe sa zoznámil so svojou manželkou Michal a v roku 1985 sa zosobášili.

## Politická kariéra
V roku 2003 bol za Stranu práce prvý krát zvolený do Knesetu. Od roku 2005 pôsobil vo viacerých ministerských postoch: minister bývania a výstavby; minister turizmu a minister diaspóry, spoločnosti a boja proti antisemitizmu v kabinete Ehuda Olmerta. Nakoniec bol ministrom sociálnej starostlivosti a sociálnych služieb. V roku 2013 sa stal predsedom strany. Vo voľbách v roku 2015 získal v koalícii so stranou Cipi Livni rekordný počet mandátov pre Stranu práce. V roku 2017 stratil mandát predsedu strany. V roku 2018 rezignoval z Knesetu a stal sa predsedom výkonnej komisie Židovskej agentúry.

## Prezident
Svoju kandidatúru oznámil v máji 2021. Za prezidenta bol zvolený 2. júna 2021 izraelským parlamentom, Knesetom. Vo voľbe získal 87 zo 120 hlasov.

Stal sa prvým izraelským prezidentom, ktorý navštívil Spojené arabské emiráty po normalizácii diplomatických vzťahov. Neskôr ako prvý izraelský minister navštívil Jordánsko.

4. septembra 2023 pricestoval na oficiálnu návštevu Slovenska. Stretol sa s prezidentkou Zuzanou Čaputovou a „diskutovali najmä o spolupráci v oblasti energetiky, konkrétne o diverzifikácii dodávok plynu pre Slovensko, kde je Izrael perspektívnym partnerom.“

## Referencie

## Iné projekty

## Externé odkazy
* Profil   
* Portál Knesetu  

Kategória:Osobnosti z Tel Avivu
Kategória:Prezidenti Izraela
Kategória:Členovia Knesetu
Kategória:Izraelskí právnici
Kategória:Izraelskí politici
Kategória:Príslušníci Izraelských obranných síl
Kategória:Absolventi Telavivskej univerzity
Gay Woodsová

**Gay Woodsová** (neprechýlene Gay Woods, rodená **Gabriel Corcoranová**, neprechýlene Gabriel Corcoran; * 18. september 1948, Dublin, Írsko) je írska speváčka, hudobníčka a skladateľka. Bola jednou z pôvodných členov skupiny Steeleye Span.

## Životopis
Gay Woodsová sa narodila do hudobníckej rodiny. Začala spievať v ranom veku a so svojimi bratmi zdieľala lásku k hillbilly a blues. S o niečo starším susedom Terrym Woodsom hrávala ako duo od roku 1963 a vydala sa za neho v máji 1968.

Terry bol v roku 1969 jedným zo zakladajúcich členov britskej folk rockovej skupiny Steeleye Span a priviedol Gay do skupiny ako druhú speváčku. S ňou nahrali svoj debutový album *Hark! The Village Wait*. Nasledovala krátka intermezza s folkovou skupinou Dr. Strangely Strange. Títo dvaja potom založili Woods Band, ale Gay sa objavila iba na prvom albume.

Späť v Írsku v roku 1975 vydala s manželom album *Backwoods* ako duo Gay & Terry Woods, po ktorom do roku 1978 nasledovali ďalšie tri albumy a singel. Rozišli sa v roku 1979 a rozviedli sa v roku 1980. V tom istom roku Gay založila írsku New Wave skupinu Auto Da Fé, ktorá vydala štúdiový album a niekoľko singlov z roku 1982. Nechýbal ani koncertný album a sampler.

V roku 1987 sa Gay Woodsovej narodila dcéra Lillian s novým partnerom a bývalým spoluhráčom z Auto Da Fé, Trevorom Knightom, s ktorým mala nasledujúcich 15 rokov vzťah. V roku 1988 sa Woodsová dočasne stiahla z hudobnej scény. V roku 1994 bola požiadaná skupinou Steeleye Span, aby s Maddy Priorovou skupinu doplnila na ich nadchádzajúcom turné. Koncerty mali úspech a v roku 1996 viedli k albumu *Time*, na ktorom, rovnako ako na *Hark! The Village Wait*, je možné si vypočuť obe speváčky spolu. Po odchode Maddy Priorovej nasledujúci rok sa Gay Woodsová stala hlavnou speváčkou skupiny, ktorú opustila po albume *Bedlam Born* v januári 2001. Odvtedy pôsobí ako sólová umelkyňa. Neskôr študovala psychológiu na Univerzite v Essexe a v súčasnosti je starou mamou Scottovi (* 2013) a Isle (* 2016).

## Diskografia
### Steeleye Span
* *[[Hark! The Village Wait]]* (1970)
* *[[Time (Steeleye Span)|Time]]* (1996)
* *[[Horkstow Grange (album)|Horkstow Grange]]* (1998)
* *The Journey* (live) (1999)
* *[[Bedlam Born]]* (2000)

### The Woods Band
* *The Woods Band* (1971)

### Gay & Terry Woods
* *Backwoods* (1975)
* *The Time Is Right* (1976)
* *Renowned* (1976)
* *Tenderhooks* (1978)
* *In Concert* (1995)
* *Lake Songs From Red Water: The Best of Gay & Terry Woods* (20-skladbová kompilácia ich troch albumov) (2003)

### Auto Da Fé
* *5 Singles & 1 Smoked Cod* (1984) EP
* *Tatitum* (1985) LP
* *Songs for Echo* (2001)
* *When the Curtain goes Bang! An Anthology* (2020)

## Referencie

## Zdroj
* 

Kategória:Osobnosti z Dublinu
Kategória:Írske speváčky
Kategória:Írske folkové speváčky
Kategória:New Wave hudobníci
Ploština

**Ploština** () je vrch v Slovenskom krase, krajinnom celku Slovenského rudohoria. Leží pri obci Hačava, približne  západne od Moldavy nad Bodvou. 

## Poloha
Nachádza sa vo východnej časti pohoria, v geomorfologickom podcelku Zádielska planina. Leží v Košickom kraji, v okrese Košice-okolie a na katastrálnom území obce Hačava. Najbližším sídlom je severovýchodne situovaná Hačava, rovnakým smerom leží Medzev, juhovýchodne Háj a Turňa nad Bodvou, južne Zádiel a Dvorníky-Včeláre, juhozápadne Bôrka, Lúčka a Kováčová a severozápadne Štós. Vrch je súčasťou Národného parku Slovenský kras.

## Opis
Ploština leží v severnej časti Zádielskej planiny. Severne sa nachádza Tupý vrch (), Grečov (), Jelení vrch () a Bujačí vrch (), východne Šugovský vrch (), Vysoká () a Ďurkova skala (), južne Zádielsky kameň (), Hlinná (), Havrania skala () a Vysoký vrch () a západne Vŕšok (), Dvorník (), Matesova skala (), Chvost () a Osadník (). Oblasť patrí do povodia Bodvy, kde vodu odvádza západne situovanou Zádielskou dolinou tečúci Blatný (Chotárny) potok. Na vrchol nevedie značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.

## Prístup
Na vrchol nevedie značená turistická trasa, no západným úpätím prechádza  zeleno značený chodník z obce Háj do Hačavského sedla, kde sa stretávajú viaceré značené chodníky. 

## Referencie

## Pozri aj
* Slovenský kras
* Zádielska planina
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Hačava
Ajrat Rafailovič Išmuratov

**Ajrat Rafailovič Išmuratov** (; * 28. jún 1973, Kazaň, Sovietsky zväz) je ruský a kanadský klasický skladateľ, dirigent a klarinetista. Je klarinetistom v klezmerovej kapele Kleztory v Montreale. a hosťujúcim profesorom na Laval University v Quebecu v Kanade.

## Diskografia
* Klezmer music, Kleztory (2002)
* Barber, Copland, Britten, Bruch, Kazan Chamber Orchestra La Primavera, Ak Bars (2002)
* Klezmer, Kleztory, Yuli Turovsky & I Musici de Montreal Chamber Orchestra, Chandos Records (2004)
* Nomade, Kleztory, Opus Award winner 2007, Amerix (2007) 
* Shostakovich,Weinberg,Ichmouratov, I Musici de Montreal Chamber Orchestra, Analekta (2008)
* Symphonique, Le Vent du Nord et Quebec Symphony Orchestra, CBC (2010)
* Carte Postale, Alcan Quartet, ATMA Classique (2011)
* Beethoven, Violin Concerto (cadenzas by Ichmouratov), Symphony No. 7, Alexandre Da Costa, Taipei Symphony Orchestra, Warner Classics(2013)
* Arrival, Kleztory, Amerix (2014)
* Tales from the Dinarides, Michael Bridge, Guillaume Tardif, Kornel Wolak, Wirth Institute (2017)
* Klezmer Dreams, Andre Moisan, Jean Saulnier and Molinari Quartet, ATMA Classique (2017)
* Nigun, Kleztory, Amerix (2017)
* Melodies of Nations, Romic – Moynihan Duo, Hedone Records (2017)
* Letter From an Unknown Woman, Three Romances for Viola, Concerto Grosso No. 1 – Belarusian State Chamber Orchestra, Evgeny Bushkov – Chandos(2019)
* Youth' Overture, Maslenitsa Overture, Symphony, Op.55 'On the Ruins of an Ancient Fort' – Orchestre de la Francophonie, Jean-Philippe Tremblay – Chandos (2020)
* Momentum, Kleztory – Chandos (2020)
* Julia MacLaine, Preludes (2022)
* Ichmouratov: Viola Concerto No.1 / Piano Concerto – London Symphony Orchestra, Airat Ichmouratov conductor – Chandos (2023)

## Referencie

## Iné projekty

## Externé odkazy
* Oficiálna web stránka
* Skupina Kleztory klezmer
* Kanadské hudobné centrum

## Zdroj

Kategória:Osobnosti z Kazane
Kategória:Ruskí hudobní skladatelia
Kategória:Ruskí dirigenti
Kategória:Kanadskí hudobní skladatelia
Kategória:Tatári
Vojtech Blanár

JUDr. **Vojtech Blanár** (; * 24. august 1866, Košice† 31. december 1932, Košice) bol uhorský právnik, pedagóg a verejný činiteľ v období Rakúsko-Uhorska a neskôr medzivojnového Česko-Slovenska.

## Životopis
Pochádzal z rodiny bohatého košického podnikateľa. Študoval na premonštrátskom gymnáziu v Košiciach. Pokračoval štúdiom práva na univerzite v Budapešti a v roku 1891 zložil advokátsku skúšku. Následne si otvoril vlastnú advokátsku kanceláriu v Košiciach. Sprvu sa venoval najmä trestnému právu, no neskôr prešiel na problematiku zmenkového a obchodného práva, ktorej sa venoval aj ako pedagóg na košickej právnickej akadémii.

Popri svojej profesionálnej kariére sa zapojil aj do politického života. Zastával viaceré funkcie v rámci košického magistrátu a neskôr sa stal aj poslancom Uhorského snemu za robotnícku stranu. Od roku 1914 až do zániku monarchie pôsobil na pozícii starostu Košíc.

Po vzniku Česko-Slovenska a obsadení Košíc čs. vojskom musel opustiť úrad starostu a opäť sa začal venovať advokácii. Zostal politicky aktívnym na komunálnej úrovni ako poslanec košického zastupiteľstva. Bol významným funkcionárom Maďarskej národnej strany, za ktorú bol v krajinských voľbách v roku 1928 zvolený za člena Krajinského zastupiteľstva.

## Referencie

Kategória:Uhorskí politici
Kategória:Uhorskí právnici
Kategória:Advokáti
Kategória:Politici Maďarskej národnej strany
Kategória:Poslanci uhorského snemu narodení na území dnešného Slovenska
Kategória:Primátori Košíc
Kategória:Slovenské osobnosti maďarského pôvodu
Kategória:Osobnosti z Košíc
Kategória:Členovia Krajinského zastupiteľstva Slovenskej krajiny
Shannon Elizabeth

**Shannon Elizabeth** (vlastným menom Shannon Elizabeth Fadal; * 7. september 1973, Houston, Texas, USA) je americká herečka, modelka, aktivistka za práva zvierat, pamiatkárka a hráčka pokru. Je známa z filmov ako *Jack Frost* (1996), *Prci, prci, prcičky* (1999), *[[Scary Movie]]* (2000), *13 duchov* (2001), *Jay a Mlčanlivý Bob vracajú úder* (2001), *[[Láska nebeská]]* (2003), *Gambler* (2008), *Outsider* (2014), *Jay a Mlčanlivý Bob: Reboot* (2019).

## Detstvo a mladosť
Shannon Elizabeth sa narodila v Houstone, v štáte Texas. Jej otec má libanonských a sýrskych predkov a matka nemeckých, anglických a írskych predkov. Vyrastala v meste Waco v štáte Texas. Na strednej škole bola členkou tenisového tímu a v jednom momente uvažovala o profesionálnej tenisovej kariére. Neskôr pracovala ako modelka pre modely Ford & Elite predtým, ako začala hereckú kariéru.

## Kariéra
Shannon Elizabeth sa objavila v niekoľkých filmoch a televíznych seriáloch, kým ju v roku 1999 obsadili do filmu *Prci, prci, prcičky*, kde stvárnila rolu Nadie, ktorá pochádza z Česko-Slovenska. Film bol veľkým kasovým úspechom. Následne sa objavila v niekoľkých hollywoodskych filmoch, ako napríklad *[[Scary Movie]]* či *Jay a Mlčanlivý Bob vracajú úder*.

V roku 2003 hosťovala v deviatich epizódach televízneho seriálu *[[Tie roky sedemdesiate]]*. V rovnakom roku si zahrala aj po boku hercov ako Emma Thompsonová, Colin Firth, Sienna Guillory a Bill Nighy vo filme *Láska nebeská*.

V roku 2006 sa oficiálne začala venovať pokeru. Bola prezývaná ako „jedna z popredných hráčov pokru spomedzi celebrít“.

V roku 2012 sa pripojila k štvrtému pokračovaniu filmu *Prci, prci, prcičky: Stretávka* (Elizabeth sa objavila len v prvej a druhej časti), pričom štvrtý diel obsahoval všetkých hlavných hercov z predchádzajúcich častí. V roku 2019 si zopakovala svoju úlohu aj vo filme *Jay a Mlčanlivý Bob: Reboot*.

## Súkromný život
Shannon Elizabeth bola vydatá za herca Josepha D. Reitmana v rokoch 2002 až 2005. V súčasnosti (2023) je vydatá za Simona Borcherta. Je enviromentalistka vegánka. So vtedajším manželom Reitmanom založili Animal Avengers, neziskovú organizáciu na záchranu zvierat.

Elizabeth slúžila ako hovorkyňa programu Farm Sanctuary Adopt a Turkey, ktorý vyzýval ľudí, aby si adoptovali moriaka namiesto toho, aby ho zjedli na Deň vďakyvzdania. Používa sociálne médiá, najmä príspevky na Instagrame, aby zvýšila povedomie o pytliactve nosorožcov v rámci zbierky Poached Rhino.

Elizabeth delí svoj čas medzi Kapské Mesto v Južnej Afrike a USA. Aj naďalej vedie svoju neziskovú organizáciu Animal Avengers. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Enviromentalisti USA
Kategória:Aktivisti za práva zvierat
Kategória:Hráči pokru
Kategória:Osobnosti USA írskeho pôvodu
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Osobnosti USA libanonského pôvodu
Kategória:Osobnosti z Houstonu
Chorlton-on-Medlock

**Chorlton-on-Medlock** alebo **Chorlton-upon-Medlock** je vnútromestská oblasť () mesta Manchester v Anglicku.

Chorlton-on-Medlock sa v minulosti nachádzal v grófstve Lancashire a je ohraničený na severe riekou Medlock, ktorá vedie bezprostredne južne od centra mesta. Jeho ostatné hranice zhruba zodpovedajú Stockport Road, Hathersage Road, Moss Lane East a Boundary Lane. Susednými okresmi sú Hulme na západe, Ardwick na východe a Victoria Park, Rusholme a Moss Side na juhu. Veľkú časť okresu pozdĺž Oxford Road zaberajú areály škôl University of Manchester, Manchester Metropolitan University a Royal Northern College of Music. Južne od univerzitného kampusu Oxford Road značnú oblasť zaberá skupina susediacich nemocníc vrátane Manchester Royal Infirmary, na západ od ktorej sa nachádza Whitworth Park.

## Zdroj

Kategória:Manchester
Zlatá lopta 2017

**[[Zlatá lopta France Football|Zlatá lopta]]** je cena pre najlepšieho futbalistu sveta hrajúceho v Európe. O víťazovi hlasujú športoví novinári. Cena za rok 2017 sa udelila 7. decembra 2017 a vyhral ju Cristiano Ronaldo.

## Zlatá lopta
Nominovaní hráči boli zverejnení 9. októbra 2017.

## Referencie

## Pozri aj
* Zlatá lopta France Football

Kategória:Zlatá lopta
Kategória:Futbal v 2017
Votrelkyňa

***Votrelkyňa*** (*La intrusa*) je mexická telenovela z produkcie spoločnosti Televisa v roku 2001. Hlavné úlohy stvárnili herci Gabriela Spanic a Arturo Peniche. Na Slovensku túto telenovelu vysielala verejnoprávna STV1 prvýkrát od 16. októbra 2002 do 5. mája 2003 a druhýkrát od 21. októbra 2003 do 17. mája 2004.

## Obsadenie

## Referencie

## Externé odkazy
* 
* 

Kategória:Mexické telenovely
Kategória:Telenovely z 2001
Kategória:Televízne seriály z roku 2001
Kategória:Telenovely Televisy
Selly Park

náhľad|Raddlebarn Road odfotená juhozápadne v blízkosti križovatky s Dawlish Road vo februári 1966
**Selly Park** je bohatá obytná prímestská štvrť v juhozápadnom Birminghame v Anglicku. Štvrť Selly Park sa nachádza medzi Bristol Road (A38) a Pershore Road (A441) a je pomenovaná po parku, ktorý bol pôvodne spojený so Selly Hall, teraz zachovaný v rámci kláštora Selly Convent.

## Referencie

## Zdroj

Kategória:Birmingham
Kráľ dobytka

***Kráľ dobytka*** ( *O rei do gado*) je brazílska telenovela z produkcie spoločnosti TV Globo v rokoch 1996 – 1997. Hlavné úlohy stvárnili herci Antônio Fagundes a Patricia Pillar. Na Slovensku túto telenovelu vysielala verejnoprávna STV1 (dnešná Jednotka).

## Obsadenie

## Vysielanie na Slovensku

## Referencie

## Externé odkazy
* 
* 

Kategória:Brazílske telenovely
Kategória:Telenovely z 1996
Kategória:Televízne seriály z roku 1996
Kategória:Telenovely televízie TV Globo
Kláštor Premenenia Pána v Sampore

**Kláštor Premenenia Pána v Sampore** je benediktínsky autonómny priorát v osade Sampor, asi 5 km severovýchodne od Sliača v banskobystrickom kraji. Ide o najmladší a zároveň jediný funkčný benediktínsky kláštor na Slovensku.

## História
V roku 1998 vypočul vtedajší banskobystrický diecézny biskup Rudolf Baláž žiadosť dvoch diecéznych kňazov a uvoľnil ich pre vstup do benediktínskeho rádu. Tí absolvovali postulát a noviciát v opátstve Tyniec pri Krakove v Poľsku, od roku 2000 potom žili na fare v Ľubietovej. Odtiaľ sa traja mnísi presťahovali v roku 2002 na faru do Bacúrova.

V októbri 2006 začala výstavba nového kláštorného areálu na Sampore pri Sliači. Už pri návrhu mnísi počítali s jej ekologickou a ekonomickou udržateľnosťou. Voda je ohrievaná prostredníctvom tepelných čerpadiel, na budove sa nachádzajú fotovoltaické panely.

Mnísi sa do hotovej časti kláštora sťahovali v roku 2010 a vtedy bol samporský kláštor ustanovený nezávislým priorátom.
[náhľad|Kláštor v Sampore počas prístavby v roku [2014.]]
Na turíčny pondelok 24. mája 2010 banskobystrický biskup Rudolf Baláž vysvätil konventný kostol, ktorý je zasvätený Premeneniu Pána. Od roku 2013 pokračuje výstavba hlavnej konventnej budovy a hospodárskeho zázemia kláštora. V sobotu 29. marca 2025 košický pomocný biskup a predseda hudobnej subkomisie liturgickej komisie KBS Marek Forgáč posvätil nový 2-manuálový organ s 24 znejúcimi registrami.

Od 17. novembra 2012 je prvým konventuálnym priorom kláštora Vladimír Kasan, OSB. Aktuálne (2024) je v kláštore komunita 17 mníchov. Kláštor je otvorený aj pre laikov, ktorí môžu navštíviť kostol alebo sa ubytovať v dome hostí a podieľať sa mníšskom spôsobe života.

## Popularizácia
Webovú stránku kláštora spravuje miestny mních Michael Maria Kukuča,  ktorý je takisto známy pod internetovým pseudonymom *Mních s kamerou*. Pod týmto menom pôsobí ako youtuber, ktorý vlastnými očami predstavuje mníšsky život a súvisiace témy. Ako uviedol v prvom videu z dňa Všetkých svätých v roku 2017, videl tu možnosť verejného úložného priestoru pre videá, kontakt najmä s vlastnou rodinou, s ktorou nie je ako mních v dennom styku, a ďalej priestor pre záujemcov o cirkevné témy a mníšsky život. V priebehu času nakrútil veľa tematických videí a raz za mesiac vysiela naživo s otázkami a odpoveďami pre poslucháčov. 

Ako tajomník kláštora sa Kukuča v roku 2015 pre denník SME vyjadril o dostavbe kláštora.

## Referencie

## Pozri aj
* Rád svätého Benedikta

## Externé odkazy
* Webstránky kláštora
* YouTube kanál Mních s kamerou

Kategória:Benediktínske kláštory na Slovensku
Sampor
Ďurkova skala

**Ďurkova skala** () je vrch v Slovenskom krase, krajinnom celku Slovenského rudohoria. Leží pri obci Hačava, približne  západne od Moldavy nad Bodvou. 

## Poloha
Nachádza sa vo východnej časti pohoria, v geomorfologickom podcelku Zádielska planina. Leží v Košickom kraji, v okrese Košice-okolie a na katastrálnom území obce Hačava. Najbližším sídlom je severne situovaná Hačava, severovýchodne sa nachádza Medzev, východne Jasov, južne Háj, Turňa nad Bodvou, Zádiel a Dvorníky-Včeláre, západne Bôrka, Lúčka a Kováčová a severozápadne Štós. Vrch je súčasťou Národného parku Slovenský kras.

## Opis
Ďurkova skala leží v severnej časti Zádielskej planiny. Severným smerom sa nachádza Grečov (), Bujačí vrch () a Jelení vrch (), východným Šugovský vrch () a Vysoká (), južným Zádielsky kameň (), Hlinná () a Vysoký vrch () a západným Havrania skala (), Vŕšok (), Dvorník (), Matesova skala (), Chvost () a Osadník (). Oblasť patrí do povodia Bodvy, kde vodu odvádza východne tečúci Hájsky potok. Na vrchol nevedie značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, blízke Volovské vrchy a prihraničné vrchy v Maďarsku.

## Prístup
Na vrchol nevedie značená turistická trasa, no východným úpätím vedie Hájskou dolinou  žlto značený chodník z obce Háj cez Hačavu do Hačavského sedla. 

## Referencie

## Pozri aj
* Slovenský kras
* Zádielska planina
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Hačava
Aaron Cresswell

**Aaron William Cresswell** (* 15. december 1989, Liverpool, Anglicko) je anglický profesionálny futbalista, ktorý hráva na poste obrancu v anglickom klube West Ham United.

## Klubová kariéra

### Tranmere Rovers
Cresswell začínal s futbalom v Liverpoole no ako 15-ročný bol prepustený z klubu. V roku 2005 sa tak dostal do mládežníckeho klubu Tranmere Rovers a v júli 2008 podpísal svoju prvú profesionálnu zmluvu. V klube debutoval 1. novembra 2008 v League One pri prehre 0:1 nad Milton Keynes Dons.

### Ipswich Town
Po skončení sezóny 2010/11 sa o Cresswella zaujímalo niekoľko klubov z Championship. V júli 2011 sa dohodol na zmluve  s Ipswichom Town. V klube podpísal trojročný kontrakt. V klube debutoval 6. augusta pri výhre 3:0 vonku na ihrisku Bristol City. Dňa 17. marca strelil Cresswell svoj prvý gól v klube pri víťazstve 3:2 nad Peterborough United. Počas svojej prvej sezóny odohral za klub 46 zápasov a dostal klubové ocenenie najlepší hráč sezóny.

### West Ham United
Dňa 3. júla 2014 sa Cresswell pripojil k West Hamu United kde podpísal kontrakt na päť rokov. V tíme debutoval 16. augusta pri prehre 0:1 s Tottenhamom. Dňa 29. novembra strelil svoj prvý gól v drese kladivárov pri víťazstve 1:0 nad Newcastlom United. Za svoje účinkovanie v sezóne 2014/15 získal klubové ocenenie hráč roka a kladivo roka. V júni 2015 Cresswell podpísal novú zmluvu, ktorá ho udrží s West Hamom do roku 2020 s opciou na ďalšie dva roky.

V sezóne 2015/16 bol najvyťaženejším hráčom tímu keď nastúpil do 47 zápasov počas sezóny.

Dňa 11. decembra 2020 odohral svoj 200. zápas v Premier League za klub pri víťazstve 2:1 na ihrisku Leeds United. Dňa 21. marca 2021 odohral pri remíze 3:3 s Arsenalom svoj 217. zápas v Premier League za klub čím sa dostal na druhé miesto v historických štatistikách za Markom Noblem.

Cresswell bol súčasťou tímu ktoré vyhralo finále Konferenčnej ligy UEFA 2022/23 nad Fiorentinou 2:1. Pre West Ham to bola prvá trofej po 43 rokoch.

## Reprezentačná kariéra
Cresswell debutoval v anglickej reprezentácii dňa 15. novembra 2016 v priateľskom zápase pri remíze 2:2 so Španielskom, keď nastúpil ako náhradník.

## Štatistiky kariéry

### Klubové
*K 11. septembru 2023*

; Poznámky
: **<sup>1</sup>** EFL Trophy
: **<sup>2</sup>** Európska liga UEFA
: **<sup>3</sup>** Európska konferenčná liga UEFA

### Medzinárodné
*K 11. septembru 2023*

## Úspechy hráča
**West Ham United** 

* Európska konferenčná liga UEFA: 2022/23

**Individuálne**

* Ipswich Town hráč sezóny: 2011/12
* Hammer of the Year: 2014/15

## Referencie

## Externé odkazy

* Aaron Cresswell na Transfermarkt.com

## Zdroj

Kategória:Anglickí futbalisti
Kategória:Hráči Tranmere Rovers FC
Kategória:Hráči Ipswich Town FC
Kategória:Hráči West Ham United FC
Kategória:Hráči FA Premier League
Kategória:Osobnosti z Liverpoolu
Žľab (vrch v Slovenskom krase)

**Žľab** () je vrch v Slovenskom krase, krajinnom celku Slovenského rudohoria. Leží nad obcou Lúčka, približne  východne od Rožňavy. 

## Poloha
Nachádza sa v strednej časti pohoria, v geomorfologickom podcelku Horný vrch. Leží v Košickom kraji, v okrese Rožňava a na katastrálnom území obce Lúčka. Najbližším sídlom je na juhozápadnom úpätí situovaná Lúčka, západne sa nachádza Kováčová a Drnava, východne Hačava a Háj, juhovýchodne Bôrka a južne Hrhov. Vrch leží už mimo Národného parku Slovenský kras.

## Opis
Žľab sa nachádza na severnom okraji strednej časti podcelku Horný vrch, plynule nadväzujúcej na Volovské vrchy. Severne sa nachádza Orlia studňa (), Okrúhle (), Osadník () a Hajdúchov vrch (), východne Matesova skala (), Chvost (), Vŕšok (), Dvorník (), Hlinná () a Vysoký vrch (), južne Kresadlo () a Luhota () a západne Tegart (), Buková (), Drieňovec () a Gobič (). Oblasť je odvodňovaná riečkou Čremošná a jej prítokmi do rieky Slaná. Na vrchol nevedie značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít a skalných brál na južnom úbočí je možné vidieť okolité vrcholy Slovenského krasu, blízke Volovské vrchy a prihraničné vrchy v severnom Maďarsku, nezriedka však aj Stolické vrchy a Revúcku vrchovinu.

## Prístup
Na vrchol nevedie značený turistický chodník, preto prístup je možný lesnými chodníkmi z blízkej obce Lúčka a Bôrka. 
 
## Referencie

## Pozri aj
* Slovenský kras
* Horný vrch
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Lúčka (okres Rožňava)
Road America

**Road America** je pretekársky okruh neďaleko Elkhart Lake v štáte Wisconsin v Spojených štátoch amerických. Trať bola otvorená v roku 1955 a odvtedy je dejiskom rôznych automobilových a motocyklových pretekov. Od roku 1982 sa na nej každoročne konajú preteky šampionátu Indy Car.

Pre Road America sú charakteristické početné prevýšenia a dlhá cieľová rovinka, na ktorej sa dosahujú rýchlosti až 320 kilometrov za hodinu.

## Víťazi pretekov ChampCar/IndyCar



## Iné projekty

## Externé odkazy
*Road America oficiálna webstránka

Kategória:Automobilové okruhy
Kategória:Motoršport v USA
Kategória:IndyCar Series
Kategória:Šport vo Wisconsine
Barber Motorsports Park

**Barber Motorsports Park** je pretekársky okruh v Birminghame v štáte Alabama v Spojených štátoch amerických. Bol otvorený v roku 2003 a od roku 2010 sa na ňom konajú preteky IndyCar Series. Súčasťou areálu je aj automobilové múzeum. Pre trať sú charakteristické početné prevýšenia a niekoľko zákrut, do ktorých sa vchádza „naslepo“.

## Víťazi pretekov IndyCar



## Iné projekty

## Externé odkazy
*Barber Motorsports Park oficiálna webstránka

Kategória:Automobilové okruhy
Kategória:Motoršport v USA
Kategória:IndyCar Series
Kategória:Alabama
Malý vrch

**Malý vrch** môže byť:

* vrch v Slovenskom krase nad Kunovou Teplicou (), pozri Malý vrch (vrch v Slovenskom krase; 744 m)
* vrch v Slovenskom krase nad Brzotínom (), pozri Malý vrch (vrch v Slovenskom krase; 679 m)
* vrch v Slovenskom krase nad Brzotínom ()
* vrch v Slovenskom krase nad Kečovom ()
* vrch v Slovenskom krase nad Plešivcom ()
* vrch v Cerovej vrchovine ()
* vrch v Malých Karpatoch ()
* vrch vo Východoslovenskej rovine ()